ইমোজি
ইমোজি প্রথমে শুধু জাপানি মোবাইল অপারেটর, NTT DoCoMo, au এবং সফ্‌টব্যাঙ্ক মোবাইলে (প্রাক্তন ভোডাফোন) ব্যবহৃত হত। এই সংস্থাগুলি নিজেদের আলাদা আলাদা ইমোজি ব্যবহার করত। বিশ্বের প্রথম ইমোজি শিগেটাকা কুরিতা ১৯৯৮ সালে তৈরি করেন। তিনি ছিলেন NTT DoCoMo-র আই-মোবাইল ইন্টারনেট প্ল্যাটফর্ম দলের সদস্য। কুরিতা আবহাওয়ার সংকেত, চিনে অক্ষর এবং রাস্তার চিহ্নগুলোকে ইমোজিকে রূপান্তরিত করেন। এমনকি মাংগায় মনের ভাব বোঝাতে যে সব চিহ্ন ব্যবহৃত হত (যেমন, বুদ্ধি বোঝাতে বাল্‌ব), সেগুলোকেও ইমোজি বানানোর কাজে লাগান। আই-মোডের মেসেজিং পরিষেবাটি বৈদ্যুতিন যোগাযোগকে ত্বরান্বিত করতে এবং বাজারে নিজেদের উৎকর্ষ বাড়াতে ১৭৬টি ১২×১২ পিক্সেলের ইমোজির প্রথম সেট প্রকাশ করে। কুরিতা মানুষের মুখভঙ্গি এবং শহরের অন্যান্য জিনিসপত্র পর্যবেক্ষণ করে নিজেই প্রথম ১৮০টি ইমোজি তৈরি করেন।
ইন্টারনেট মুভি ডেটাবেজ
ব্যবহারকারীদের অতিরিক্ত উৎসাহ দেয়ার জন্য ২০০৩ সাল থেকে "সেরা ১০০ অবদানকারী" চিহ্নিত করা শুরু হয় এবং তাদেরকে একবছরের জন্য আইএমডিবিপ্রো বিনামূল্যে ব্যবহার করার সুযোগ প্রদান করা হয়; ২০০৬ সালে এটি বৃদ্ধি করে সেরা ১৫০ অবদানকারী, এবং ২০১০ সালে সেরা ২৫০ অবদানকারী করা হয়। ২০০৮ সালে জার্মানিতে আইএমডিবি.ডিই প্রকাশের মাধ্যমে প্রথম বিদেশী ভাষা সংস্করণ উন্মোচিত করে। ২০০৮ সালে আইএমডিবি উইথাউটাবক্স এবং বক্স অফিস মোজো নামে দুইটি কোম্পানি অধিগ্রহণ করে।